REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/367-15

22. septembar 2015. godine

B e o g r a d

ZAPISNIK

63. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 22. SEPTEMBRA 2015. GODINE

Sednica je počela u 11,00 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Goran Kovačević, Dragoljub Zindović, Suzana Šarac, Nikola Jolović, Momo Čolaković, prof. dr Milorad Mijatović i Zoltan Pek.

 Sednici su prisustvovali zamenici članova Odbora: Sonja Vlahović, zamenik Radmila Kostića i Mirjana Marjanović, zamenik Dušice Nikolić.

Članovi Odbora Olivera Pešić, Ivan Jovanović, Vojislav Vujić i Žika Gojković pristupili su sednici u toku objedinjene rasprave po svim tačkama dnevnog reda.

 Sednici nisu prisustvovali članovi Odbora Dejan Radenković i Đorđe Stojšić, niti njihovi zamenici.

 Na poziv predsednika Odbora, sednici su prisustvovali predstavnici Narodne banke Srbije: Jorgovanka Tabaković, guverner, Diana Dragutinović, viceguverner, prof. dr Nebojša Savić, predsednik Saveta guvernera Narodne banke Srbije, Đorđe Jevtić, direktor Uprave za nadzor nad finasijskim institucijama, Bojan Terzić, generalni direktor Direkcije za zakonodavno-pravne poslove, Branko Hinić, generalni direktor Direktorata za ekonomska istraživanja i statistiku i Dragana Milović, generalni direktor Direkcije za računovodstvo i finansije.

 Na predlog predsednika, Odbor je većinom glasova utvrdio sledeći

D n e v n i r e d:

 1. Razmatranje Polugodišnjeg izveštaja o monetarnoj politici (januar – jun 2014. godine), koji je podnela Narodna banka Srbije (broj 02-3073/14 od 29. septembra 2014. godine);

 2. Razmatranje Izveštaja o radu Saveta guvernera Narodne banke Srbije, za period 1. januar – 30. jun 2014. godine (broj 02-3074/14 od 29. septembra 2014. godine);

 3. Razmatranje Programa monetarne politike Narodne banke Srbije u 2015. godini (broj 400-4507/14 od 11. decembra 2014. godine);

 4. Razmatranje Finansijskog plana Narodne banke Srbije za 2015. godinu, koji je Savet guvernera Narodne banke Srbije doneo 24. decembra 2014. godine (broj 400-4841/14 od 31. decembra 2014. godine);

 5. Razmatranje Izveštaja o radu Saveta guvernera Narodne banke Srbije, za period 1. jul – 31. decembar 2014. godine (broj 02-1184/15 od 29. aprila 2015. godine);

 6. Razmatranje finansijskih izveštaja Narodne banke Srbije za 2014. godinu, sa izveštajem ovlašćenog revizora (broj 400-1722/15 od 29. juna 2015. godine);

 7. Razmatranje Godišnjeg izveštaja o monetarnoj politici u 2014. godini, koji je podnela Narodna banka Srbije (broj 400-1722/15 od 29. juna 2015. godine);

 8. Razmatranje Godišnjeg izveštaja o poslovanju i rezultatima rada u 2014. godini, koji je podnela Narodna banka Srbije (broj 400-1722/15 od 29. juna 2015. godine);

9. Razmatranje Godišnjeg izveštaja o stabilnosti finansijskog sistema u 2014. godini, koji je podnela Narodna banka Srbije (broj 400-1722/15 od 29. juna 2015. godine);

10. Razmatranje Odluke o izmeni Odluke o usvajanju Finansijskog plana Narodne banke Srbije za 2015. godinu, koju je Savet guvernera Narodne banke Srbije doneo 28. aprila 2015. godine (broj 400-2201/15 od 15. septembra 2015. godine);

 11. Razmatranje Polugodišnjeg izveštaja o monetarnoj politici (januar-jun 2015. godine), koji je podnela Narodna banka Srbije (broj 400-2217/15 od 17. septembra 2015. godine).

\* \* \*

Na predlog predsednika Odbor je većinom glasova odlučio da spoji raspravu po svim tačkama dnevnog reda, imajući u vidu činjenicu da su na dnevnom redu dokumenta koje su Narodna banka Srbije i Savet guvernera dostavili Narodnoj skupštini u skladu sa Zakonom o Narodnoj banci Srbije.

  **Prva – jedanaesta tačka dnevnog reda**: Razmatranje Polugodišnjeg izveštaja o monetarnoj politici (januar – jun 2014. godine), koji je podnela Narodna banka Srbije; Razmatranje Izveštaja o radu Saveta guvernera Narodne banke Srbije, za period 1. januar – 30. jun 2014. godine; Razmatranje Programa monetarne politike Narodne banke Srbije u 2015. godini; Razmatranje Finansijskog plana Narodne banke Srbije za 2015. godinu, koji je Savet guvernera Narodne banke Srbije doneo 24. decembra 2014. godine; Razmatranje Izveštaja o radu Saveta guvernera Narodne banke Srbije, za period 1. jul – 31. decembar 2014. godine; Razmatranje finansijskih izveštaja Narodne banke Srbije za 2014. godinu, sa izveštajem ovlašćenog revizora; Razmatranje Godišnjeg izveštaja o monetarnoj politici u 2014. godini, koji je podnela Narodna banka Srbije; Razmatranje Godišnjeg izveštaja o poslovanju i rezultatima rada u 2014. godini, koji je podnela Narodna banka Srbije; Razmatranje Godišnjeg izveštaja o stabilnosti finansijskog sistema u 2014. godini, koji je podnela Narodna banka Srbije; Razmatranje Odluke o izmeni Odluke o usvajanju Finansijskog plana Narodne banke Srbije za 2015. godinu, koju je Savet guvernera Narodne banke Srbije doneo 28. aprila 2015. godine; Razmatranje Polugodišnjeg izveštaja o monetarnoj politici (januar-jun 2015. godine), koji je podnela Narodna banka Srbije

Uvodne napomene dala je dr Jorgovanka Tabaković, guverner Narodne banke Srbije.

Predstavljajući Godišnji izveštaj o monetarnoj politici u 2014. godini, istakla je da ovaj izveštaj sadrži informacije o strateškom okviru monetarne politike, ostvarenju ciljane stope inflacije, merama koje je NBS preduzimala da taj cilj ostvari, kao i o makroekonomskim kretanjima koja su uticala na sprovođenje monetarne politike u 2014. godini. U okviru monetarne politike i ostvarivanja ciljane inflacije, NBS je, u skladu sa niskim inflatornim pritiscima, u 2014. godini nastavila sa ublažavanjem monetarne politike dinamikom koju su nalagali rizici iz međunarodnog okruženja, što je dovelo do toga da NBS tri puta u toku godine smanji referentnu kamatnu stopu, koja je na kraju godine iznosila osam odsto. Smanjenje referentne kamatne stope bilo je praćeno smanjenjem kamatnih stopa na tržištu novca i kredita. Ciljana inflacija se kretala od 3,7 % na početku godine do 1,7 % na kraju godine, čemu su doprineli nizak rast regulisanih cena, pad cena primarnih poljoprivrednih proizvoda i drastičan pad cena nafte na svetskom tržištu. Pad BDP-a je na nivou godine iznosio 1,8 % i bio je određen padom privatne potrošnje i investicija. Devizne rezerve su na kraju godine iznosile 9,9 milijardi evra. Dinar je u 2014. godini oslabio 5,2 % prema evru na šta su uticala kretanja na međunarodnom finansijskom tržištu ali i domaći faktori. Fiskalni deficit na konsolidovanom nivou u 2014. godini je iznosio 6,7% BDP, pri čemu se znatan deo troškova odnosio na kamate (3%). Kreditna aktivnost je povećana, kao i učešće dinarskih kredita u ukupnim kreditima privrede i stanovništva, zahvaljujući Vladinom programu subvencionisanih kredita.

 Predstavljajući Izveštaj o poslovanju i rezultatima rada u 2014. godini, istakla je da je NBS i pored nepovoljnog međunarodnog i domaćeg okruženja uspela da obezbedi nisku i stabilnu inflaciju koja je, drugu godinu za redom, na nivou od 2 %, da stabilizuje inflaciona očekivanja u okviru cilja i održi relativnu stabilnost kursa dinara. Finansijski sektor je u 2014. godini je ostao stabilan i otporan na poremećaj iz domaćeg i međunarodnog okruženja. Domaći bankarski sektor je visoko likvidan sa 20 % adekvatnosti kapitala, što je znatno iznad nivoa propisanog međunarodnim i domaćim regulatornim okvirom.

 Govoreći o Finansijskom izveštaju, guverner je istakla da dobit koju je NBS ostvarila u 2014. godini iznosi 80,7 milijardi dinara nakon oporezivanja i da je na to najviše uticao neto prihod od kursnih razlika. Međutim, kada se govori o operativnom poslovanju NBS koji se dobija isključivanjem pozitivnih i negativnih kursnih razlika iz bilansa uspeha, stvarni rezultat poslovanja NBS je gubitak od 2,45 milijardi dinara, što je značajno bolji rezultat u odnosu na 2013. godinu kada je gubitak iznosio 17,93 milijarde dinara.

U diskusiji su učestvovali: Ivan Jovanović, Veroljub Arsić, Goran Kovačević i Jorgovanka Tabaković.

Tokom diskusije članovi odbora su izneli određene dileme i postavljali pitanja oko mogućnosti uvođenja fiksnog kursa dinara što bi značajno pomoglo privredi i olakšalo poslovanje, rešavanja problema kredita građana koji su zaduženi u švajcarskim francima i dr. Na pitanje oko uvođenja fiksnog kursa dinara, Jorgovanka Tabaković je odgovorila da je, nakon organizovanja nekoliko stručnih rasprava na tu temu, zaključeno da fiksni kurs nije dobro rešenje, odnosno da je režim fluktuirajućeg kursa najbolji način odgovaranja na šokove za ekonomiju kakva je Srbija, dok u vezi problema građana koji su zaduženi u švajcarskim francima, guvernera podsetila da je NBS pokušala da pomogne tako što je ponudila nekoliko modela za rešavanje tih problema (konverzija iz franka u evro, reprogram duga, smanjenje kamate).

\* \* \*

Pošto je guverner NBS odgovorila na sva postavljena pitanja, Odbor je prešao na odlučivanje po prvoj do jedanaeste tačke dnevnog reda.

 1) Na predlog predsednika, Odbor je većinom glasova (14 za, 1 član nije glasao), usvojio Polugodišnji izveštaj o monetarnoj politici (januar – jun 2014. godine), koji je podnela Narodna banka Srbije.

 2) Na predlog predsednika, Odbor je većinom glasova (14 za, 1 član nije glasao), usvojio Izveštaj o radu Saveta guvernera Narodne banke Srbije, za period 1. januar – 30. jun 2014. godine.

 3) Na predlog predsednika, Odbor je većinom glasova (14 za, 1 član nije glasao), usvojio Program monetarne politike Narodne banke Srbije u 2015. godini.

 4) Na predlog predsednika, Odbor je većinom glasova (14 za, 1 član nije glasao), usvojio Finansijski plana Narodne banke Srbije za 2015. godinu, koji je Savet guvernera Narodne banke Srbije doneo 24. decembra 2014. godine.

 5) Na predlog predsednika, Odbor je većinom glasova (14 za, 1 član nije glasao), usvojio Izveštaj o radu Saveta guvernera Narodne banke Srbije, za period 1. jul – 31. decembar 2014. godine.

 6) Na predlog predsednika, Odbor je većinom glasova (14 za, 1 član nije glasao), usvojio Finansijske izveštaje Narodne banke Srbije za 2014. godinu, sa izveštajem ovlašćenog revizora.

 7) Na predlog predsednika, Odbor je većinom glasova (14 za, 1 član nije glasao), usvojio Godišnji izveštaj o monetarnoj politici u 2014. godini.

 8) Na predlog predsednika, Odbor je većinom glasova (14 za, 1 član nije glasao), usvojio Godišnji izveštaj o poslovanju i rezultatima rada u 2014. godini.

 9) Na predlog predsednika, Odbor je većinom glasova (14 za, 1 član nije glasao) usvojio Godišnji izveštaj o stabilnosti finansijskog sistema u 2014. godini.

10) Na predlog predsednika, Odbor je većinom glasova (14 za, 1 član nije glasao), usvojio Odluku o izmeni Odluke o usvajanju Finansijskog plana Narodne banke Srbije za 2015. godinu, koju je Savet guvernera Narodne banke Srbije doneo 28. aprila 2015. godine.

11) Na predlog predsednika, Odbor je većinom glasova (14 za, 1 član nije glasao), usvojio Polugodišnji izveštaj o monetarnoj politici (januar-jun 2015. godine).

\* \* \*

 Sednica je završena u 13,00 časova.

Sednica je tonski snimana.

SEKRETAR ODBORA PREDSEDNIK

 Aleksandra Šašo Veroljub Arsić,s.r.